google/wiki40b huggingface dataset:
Kongens Have

Kongens Have – også kalt Rosenborg Have – er et stort parkanlegg i det sentrale København. Parken avgrenses av Øster Voldgade, Sølvgade, Kronprinsessegade og Gothersgade, og omgir renessanseslottet Rosenborg slott.
Hageanlegget ble påbegynt under Christian IV i 1608. En plantegning fra 1649 viser at hagen var oppdelt i kvadrater – et sjakkbrettmønster som kan gjenkjennes i dagens stisystem. Omkring 1700 ble det planta lindealleer langs hovedstiene. Disse gjenfinnes i dag som Damegangen og Kavalergangen (nærmest slottet). Tidligere var området sør for slottet også en del av hagen; dette ble i 1783 omgjort til ekserserplass. På slutten av 1700-tallet ble hagen åpna for allmennheten.
Sia 1960-tallet er parken fornyet med bl.a. rekka av hestekastanjer ut mot Gothersgade og en rosehage i renessansestil. En svanefontene, forestillende Stormarns våpen, omgitt av en ring av lindetrær ligger ved et skjæringspunkt mellom diagonale stier. Om våren springer et teppe av ulikefarga krokus i sjakkbrettmønster ut på plenen foran slottet. Parken blir også brukt til temporære kunstutstillinger og andre arrangementer som konserter gjennom hele sommeren.
Kongens Have forvaltes av Slots- og Ejendomsstyrelsen.

Fredning

Kongens Have er fredet. Fredningen omfatter 15 bygninger, deriblant Herkulespaviljongen, i tillegg til skulpturen «Løven og hesten» av Peter Husum.
Abhidharmakośakārikā

Abhidharmakośakārikā, eller «vers om abidharmas skattkammer», er en nøkkeltekst om Abhidharma som ble skrevet i sanskrit vers av Vasubandhu i det 4. eller det 5. århundre. Den summerer læresetningene til Sarvastivada i 8 kapitler med 600 vers. Teksten ha blitt respektert og brukt av ulike skoler innenfor buddhismen i India, Tibet og Øst-Asia.
Kheda (distrikt)

Demografi

Ved folketellingen i 2011 var det 2 298 934 innbyggere i distriktet, mot 2 024 216 i 2001. Den urbane befolkningen utgjør 22,76 % av befolkningen.
Barn i alderen 0 til 6 år utgjorde 12,06 % i 2011 mot 14,64 % i 2001. Antallet jenter i den alderen per tusen gutter er 887 i 2011 mot 876 i 2001.
Maciel Sousa Santos

Karriere

Santos fikk bronse ved World cup i boccia 2011. Han slo Roberta Connolly 3-1 i bronsefinalen.
Ved Paralympiske sommerleker 2012 i London fikk han gull individuelt i klassen BC2. Han slo kinesiske Kai Zhong 7-1 i semifinalen og Zhiqiang Yan 8-0 i finalen. I lagkonkurransen ble Brasil slått ut i kvartfinalen, etter tap 11-1 mot Thailand. Ved Amerikamesterskapet i boccia 2013 vant han BC2 individuelt, etter å ha slått Pablo Cortez 3-2 i finalen, og Brasil vant lagkonkurransen i klasse BC1/2.   
Han kom på 3.-plass i BC2 ved Verdensmesterskapet i boccia 2014, og deltok også på Brasils lag som fikk sølv i lagkonkurransen i klassen BC1/2.
.no

Registrering

Registreringer under domenet .no kan gjøres av alle organisasjoner registrert i Brønnøysundregistrene. Det kan registreres inntil 100 domenenavn for hver organisasjon. Det finnes egne geografiske underdomener for hvert fylke.
Registrering gjøres normalt direkte på andre nivå. Privatpersoner kan registrere domener direkte under .no, og også under priv.no.

Spesielle tegn

I domenet .no er det åpnet for å benytte særnorske og samiske tegn. Disse tegnene er, i tillegg til a–z, 0–9 og bindestrek, tillatt i .no-domener:
æ·ø·å·á·à·ä·č·ç·đ·é·è·ê·ŋ·ń·ñ·ó·ò·ô·ö·š·ŧ·ü·ž
Wilhelm Hieronymus Pachelbel

Wilhelm Hieronymus Pachelbel (døpt 29. august 1686 i Erfurt; gravlagt 6. juni 1764 i Nürnberg) var en tysk komponist og organist fra seinbarokken.

Liv

Wilhelm Hieronymus var komponisten Johann Pachelbels eldste sønn og fikk først og fremst sin musikkutdanning av faren. Pachelbel senior, som var organist i Eisenach og Erfurt, seinere i Stuttgart og fra 1695 i hjembyen Nürnberg, sto på vennskapeilg fot med representanter for familien Bach.
Etter mellomstasjoner i Fürth og Erfurt, vendte Wilhelm Hieronymus tilbake til Nürnberg. Hans første post var sannsynligvis ved St. Bartholomäuskirche i Wöhrd, den gang en forstad til Nürnberg. I 1706 ble han organist ved St. Jakob, senere ved St. Egidien og i 1719 ved Nürnbergs hovedkirke, St. Sebaldus, der faren hadde vært organist til han døde i 1706. Også sønnen hadde denne posten livet ut.
Pachelbel fikk bare utgitt en samling preludier, fuger og fantasias i sin egen levetid, Musicalische Vergnügen (Nürnberg 1725). I tillegg er det bevart noen enkeltverk for cembalo og orgel etter ham. Mens hans tidlige stil er preget av farens innflytelse, viser de senere verkene trekk fra overgangsstilen mellom seinbarokk og førklassisisme.
Thoracotrichia

Utseende

En liten (6 millimeter), avlang oldenborre. "Snuten" (clypeus) er avrundet med opphøyd forrand, det er en skarp tverrkjøl mellom pannen og snuten. Antennene er ni-leddete med en tre-leddet vifte med nokså korte blader. Forkroppen er mørkt rødlig brun og tydelig hårete, dekkvingene lysbrune og hårløse. Bakbeina er svært korte og kraftige.

Utbredelse

Arten er beskrevet fra Somalia (i nærheten av Mogadishu).
Morten Solem

Skihopp

Solem konkurrerte for Trondhjems Skiklubb, og hans beste plassering i verdenscupen er en syvendeplass fra januar 2004. Han la opp etter 2006/07-sesongen, og var assistenttrener for kombinertlandslaget frem til våren 2010.

Fotball

Solem har spilt 76 kamper for Idrettslaget Tempo, hvorav 43 av dem endte i seier.
American Legion

American Legion er en amerikansk organisasjon for krigsveteraner. I tillegg til å arrangere minnehøytider og frivillig arbeid, så engasjerer de seg i amerikansk politikk.
ISO 3166-2:MX

ISO 3166-2:MX er Mexicos del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 
For Mexico er det definert koder for ett føderalt distrikt og 34 delstater. Hovedstaden Mexico by utgjør Mexicos føderale distrikt, og har spesiell status på linje med delstatene.
Hver kode består av to deler, atskilt av en bindestrek. Første del er MX, ISO 3166-1 alfa-2-koden for Mexico. Andre del er tre bokstaver.
Radio Tuvalu

Radio Tuvalu er en tuvalsk radiokanal. Den ble grunnlagt i 1975 og tilhører Tuvalu Media Corporation. Den kringkastes på FM-frekvens 100,1. Programmene er på tuvalsk og engelsk. Utenom kanalens sendetider sendes BBC på frekvensen.
Bodybuilding under Stillehavslekene 1995

Bodybuilding under Stillehavslekene  1995. Bodybuilding var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var første gangen som bodybuilding var med på programmet under stillehavslekene. Det ble konkurrert i seks vektklasser for menn og to for kvinner. Fransk Polynesia ble beste nasjon med to gullmedaljer foran Fiji og Guam som også vant to gull hver.
Kunstløp under Vinter-OL 2010 – Herrer singel

Kortprogram

Kortprogrammet ble avholdt den 16. februar 2010.

Friløp

Friløpet ble avholdt den 18. februar 2010.
Solstice (Erik Wøllo-album)

Solstice er et musikkalbum med Erik Wøllo, utgitt i 1992.
Internasjonalt marked i Arendal

Internasjonalt Marked er et marked med hensikt å skape gjensidig forståelse på tvers av kulturelle og etniske skillelinjer. Det arrangeres årlig i Arendal sentrum på Kanalplassen i månedsskiftet juni/juli.  
Markedet gikk av stabelen for første gang 20. august 1994, og karakteriseres på markedets egen nettside som «et sydende og fargerikt organisert kaos med gatemarked, internasjonal folklore, gjøglere, konserter, utstillinger, kurs m.m.» Markedet ble startet som en motreaksjon mot blant andre Folkebevegelsen mot innvandring. 
Kulturavdelingen i Arendal kommune står bak arrangementet. Blant dem som har åpnet markedet er blant andre Thorvald Stoltenberg som leder av Norges Røde Kors, Odd Einar Dørum som statsråd, og Fatma Bhanji Jynge som regiondirektør i Husbanken. Internasjonalt Marked er en viktig del av Arendal kommunes integreringsarbeid, og kommunen har fått to priser for arbeidet. I 2004 fikk kommunen hedersprisen «Internasjonal Kommune» av Fredskorpset og KS. I 2009 ble markedet åpnet stortingsrepresentant Freddy de Ruiter, mens i 2010 var det Fylkesmann i Aust-Agder, Øystein Djupedal som åpnet markedet (se bilde).
Skjerstad kirke

Tidligere kirker

Skjerstad har hatt kirke siden middelalderen, og dagens kirke har en rekke forgjengere. Kirkestedet er på Skjerstad (gnr. 35), og de to eldste kjente kirkene stod på omtrent der våningshuset står i dag. Sognet («Skirasta sokn j Salte») er nevnt i 1390 og kirken («Skierstad kircke») i 1589. En tømret korskirke skal i 1633 være «bygd opp utenpå den gamle». Denne ble revet i 1759.
Dagens kirkested er 3–400 meter lenger vest, og der ble en ny kirke innviet i 1759. Dette var også en tømret korskirke med kor i øst og sakristi inntil dette, våpenhus i vest og sentraltårn. Ny kirke ble ifølge Riksantikvaren oppført på samme tomt i 1848, og den hevdes å være basert på en typetegning av Linstow. I bygdeboken for Skjerstad og Fauske sies det imidlertid at det dreier seg om en ombygging av den eksisterende kirken. Denne kirken brant ned på morgenen den 18. februar 1873. Ny kirke ble tegnet av Håkon Mosling og vigslet den 31. oktober 1877. Dette var en stor langkirke som brant ned 17. mai 1955.
Inventar fra tidligere kirker er dels overført videre til nyere kirker, dels avhendet til museer eller andre steder. For eksempel finnes en gammel prekestol og en mariafigur  i Tromsø museum. Det som var i kirken ved brannen i 1873, gikk tapt. To klokker støpt av Bochumer Verein i 1877 er reddet fra kirken som brant i 1955, og brukes i dagens kirke.
Bataljonsstridsgruppe

En bataljonsstridsgruppe er et lite forband i en armé. Bataljonsstridsgruppen består vanligvis av en redusert infanteri- eller panserbataljon (gjerne med to kompanier eller eskadroner) samt en attachert blanding av mindre panser-, kavaleri, infanteri- og støtteavdelinger organisert etter stridsgruppens oppdrag. Infanteri- eller panserbataljonen står for stridsgruppens stabs- og ledelseselement, og bataljonssjefen er stridsgruppens leder.
Strukturen i en stridsgruppe er fleksibel, og den kan omorganiseres raskt for å tilpasse seg endringer i kampsituasjonen. En offensiv stridsgruppe kan for eksempel være sentrert rundt en redusert panserbataljon, med to stridsvogneskadroner støttet av et attachert infanterikompani. En mer defensiv stridsgruppe kan sentreres rundt en redusert infanteribataljon, med to kompanier og en pansereskadron. Støtteavdelingene vil ofte omfatte en oppklaringstropp (kavaleri), en luftvernenhet, en antipanserseksjon og ingeniørenhet, pluss artilleristøtte.
En panserdivisjon eller mekanisert divisjon kan ha inntil 12 separate bataljonsstridsgrupper til disposisjon, med tre eller fire i hver brigade.
Austin 1800

Utvikling

Austin 1800 ble utviklet av BMC som en større erstatter for suksessen Mini og Austin 1100, under kodenavnet ADO17. I tillegg til Austin-modellen ble ytterligere to identiske modeller lansert under andre navn, først Morris 1800 i 1966, så Wolseley 18/85 i 1967.
Bilen var nyskapende da den ble lansert, med store vindusflater og romslige interiør med både skinn, tre og krom. Både Alec Issigonis og Pininfarina var involvert i designprosessen, og også teknologien var ny for sin tid, med hydropneumatisk understell (Hydrolastic) og en tidlig variant av ABS-bremser med en ventil som fordelte bremsekraften mellom frem- og bakhjul.
I mai 1968 ble en Mark II-versjon lansert, med et billigere interiør og endret grill. Austin- og Morris-modellene fikk også byttet ut de slanke, horisontale hovedlyktene med vertikale lykter som liknet på den mindre ADO16-modellen. Wolseley-varianten beholdt de opprinnelige hovedlyktene. Nok en oppdatering fant sted i 1972, og modellene produsert etter dette kalles Mark III. Disse endringene var mindre, og inkluderte blant annet nok en ny grill og et endret interiør.
Achaenops

Utseende

Achaenops er små (2 - 3,5 millimeter), blanke bladbiller, gjerne farget i gult eller rødlig og svart. De er korte, og butte både foran og bak. Antennene er noe kortere enn kroppen. Pronotum er avrundet firkantet. Hodet er synlig ovenfra, kort og bredt.
Mange av artene er svært like hverandre og for noen kan sikker artsbestemmelse bare skje ved undersøkelse av genitaliene. Opplysninger om næringsplanten kan være til nyttige for en sikrere artsbetemmelse.

Levevis

Artene blir gjerne funnet på buskmark (fynbos), men det er usikkert hvilke planter de lever på. Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten er utbredt i det sørlige Afrika (Sør-Afrika, Namibia)
Honningsvåg Turn & Idrettsforening

Fotball

A-laget i fotball for menn spiller i 2012 i 4. divisjon. A-laget for kvinner spiller i 3. divisjon.
Toshimi Kikuchi

Karriere

Toshimi Kikuchi startet sin profesjonelle karriere i Tokyo Verdy i 1992. Han har også spilt for Gamba Osaka, Sanfrecce Hiroshima og Omiya Ardija.
Modus (TV-serie)

Modus er en svensk kriminalserie i åtte deler, som hade premiere på TV4 i september 2015. Serien er regissert av Lisa Siwe og Mani Maserrat. Manuset, som er skrevet av Emmy Award-vinnerne Mai Brostrøm og Peter Thorsboe, er basert på norske Anne Holts roman Pengemannen. Modus er produsert av Miso Film Sverige under ledelse av Sandra Harms.

Handling

Modus følger Inger Johanne Vik (Melinda Kinnaman) som har arbeidet som kriminalpsykolog hos FBI i USA, men nå vendt tilbake til Sverige for i stedet å arbeide innen den akademiske verden. Hun har to døtre. Den eldste datteren Stina - som har autisme - blir vitne til et mord. For å beskytte sin datter vender Inger Johanne tilbake til politiet der hun sammen med kriminalkommissarie Ingvar Nyman (Henrik Norlén) begynner å jakte på det som viser seg å være en seriemorder.
Ganzhou (Jiangxi)

Ganzhou (kinesisk: 赣州; pinyin: Gànzhōu) er en kinesisk by på prefekturnivå i provinsen Jiangxi i det sentrale Kina. Arealet er på 39 379,64 km² og befolkningen var i 2004 på ca. 8 456 900 innbyggere.

Historie

Keiser Gaozu fra Han-dynastiet opprettet i 201 e.Kr. et fylke i dette området. På denne tiden var det minimalt med han-kinesere der, og de holdt til for det meste på elven Gan (elv)s sletteland. Denne sørlige bielven til Yangzifloden (via Poyangsjøen) dannet den viktigste kommunikasjonslenken mellom det sentrale Kina og de sørlige områder, og langs denne elven kunne man dyrke ris.
Under Sui-dynastiet ble fylket oppgradert til prefektur, og det hadde da navnet Qianzhou (虔州). Under Song-dynastiet skjøt tilflytningen av han-kinesere fra nord fart, og de lokale stammer ble drevet opp i fjellandet. Særlig etter at Det nordlige Song-dynastis hovedstad Kaifeng falt, økte den han-kinesiske tilflytningen dramatisk. Navnet ble offisielt endret til Ganzhou under Det sørlige Song.
Under det sene 1800-tall ble Ganzhou, det vil si elvebyen ved det navn, åpnet som en av de mindre traktathavner for utenlandske selskaper.
Mellom 1929 og 1934 var Ganzhou en del av Jiangxisovjetet, en av basene for Det kinesiske kommunistparti. Her lå kommunistenes hovedstad Ruijin, som gjentatte ganger ble forsøkt omringet av Kuomintang.
Oder-Havel-kanalen

Oder-Havel-kanalen er en kanal i den tyske delstat Brandenburg. Den ble i årene 1908–1914, og ble opprinnelig kalt Hohenzollern-kanalen.
Kanalen går fra byen Cedynia i nærheten av Szczecin ved elven Oder på grensen mellom Tyskland og Polen til elven Havel (som er en sideelv til Elben) sør for Oranienburg, i nærheten av Berlin. Den er 54 km lang, og 33 m bred.
Båtheisen ved Niederfinow er en del av kanalen.
Svensk mesterskap i mangekamp innendørs 2017

Svensk mesterskap i mangekamp innendørs 2017 ble arrangert fra 11. til 12. februar 2017, i Rimnershallen i Uddevalla. Arrangør var Bohuslän-Dals FIF. 
Det ble konkurrert i sjukamp for menn senior, U23, U20, U18, U17 og U16.

Det ble konkurrert i femkamp for kvinner senior, U23, U20, U18, U17 og U16.
Kateřina Emmons

Personlig liv

Katerina Emmons giftet seg med den amerikanske olympiske gevær skytteren Matthew Emmons 30. juni 2007 i Plzeň, Tsjekkia. De møttes under sommer-OL 2004 i Athen. Ekteparet Emmons bor og trener i Colorado Springs, Col. Olympic Training Centre.
Toledo (kommune)

Historie

Toledo ble grunnlagt 15. mars 2010.

Regjeringen

Ordføreren (alcalde) i kommunen er Álvaro Gómez (2010-2015).
Submission (kampsport)

Submission er et begrep som brukes i kampsporter som brasiliansk Jiu-Jitsu, Submission wrestling, Shooto, og mixed martial arts, og sikter til en teknikk (vanligvis en lås eller en choke) som får motstanderen til å klappe i matten/gulvet eller på motstandere for å signalisere at man gir seg. Ordet kommer fra ordet submit som betyr å «gi opp». Submission signaliseres vanligvis ved å klappe tre ganger i bakken eller på motstanderen og slik at dommeren deretter stopper kampen. Dette kalles «tap out» som betyr «klappe ut». Submission kan også signaliseres muntlig.
Nøytralisering

Nøytralisering er å blande ei syre og en base slik at de reagerer og motvirker hverandre. Da vil det bli dannet vann og et salt.
Man får en nøytralisering når det tilsettes base og ei syre i et forhold som gir like mange OH⁻-ioner som H⁺-ioner og disse vil da reagere og danne vann. Det betyr ikke at løsningen har en pH-verdi på 7. I tillegg til vann får man også et salt som vil være bestemmende for om løsningen vil være nøytral, altså ha pH 7, svak basisk eller svak syrlig. En reaksjon mellom en sterk base og ei sterk syre vil gi en nøytral løsning, mens mange reaksjoner mellom ei svak syre og en sterk base vil gi en svakt baskisk løsning. Grunnen til dette at sluttproduktet av nøytraliseringen, altså saltet, kan være en svak base eller syre. Punktet der en syre-baseløsning nøytraliseres kalles ekvivalenspunktet.
Nøytralisering av en base skjer ved at syra eksempelvis er i et glass med vann. Da spalter den sure løsningen og H⁺-ionene seg fra hverandre. Hvis du da tilsetter basisk løsning «spiser» den opp alle H⁺-ionene som allerede er i glasset og vi får vannmolekyler.
Hipparkhos av Athen

Hipparkhos (gresk: Ἵππαρχος) (død 514 f.Kr.) var et medlem av den herskende klasse i Athen, og en av sønnene til tyrannen Peisistratos.
Etter at hans far Peisistratos døde en gang rundt 528 f.Kr. overtok Hipparkhos sammen med sin bror Hippias makten og fortsatte farens tyranni. Ordet «tyrann» betyr bokstavelig «den som tar makten med makt» og begrepet førte ikke med seg pejorativ (nedsettende, negativ) mening i løpet av den arkaiske og tidlige klassisk tid. I virkeligheten, i henhold til den greske historikeren Thukydid, var det Hippias som var tyrannen. Både Hipparkhos og Hippias hadde populær støtte fra folket. Hipparkhos var en beskytter av kunstartene og det var han som inviterte poeten Simonides fra Keos til Athen.
I 514 f.Kr. ble Hipparkhos myrdet av tyrannicides, «tyrannmorderne», Harmodios og Aristogeiton. Grunnen synes å ha vært en personlig strid, i henhold til Herodot og Thukydid. Hipparkhos skal ha blitt forelsket i Harmodios som allerede var elskeren til Aristogeiton. Ikke bare avviste Harmodios ham, men ydmyket ham ved å fortelle Aristogeiton om hans anslag. Hipparkhos inviterte deretter Harmodios' søster til å delta i festivalen Panathenaia som kanephoros, «kurvbærer», og deretter offentlig diskvalifisere henne under påskuddet at hun ikke var jomfru, grov fornærmelse mot en athensk kvinnes ære. Harmodios og Aristogeiton organiserte deretter et opprør under Panathenaia, men fikk panikk og angrep Hipparkhos for tidlig. Selv om de drepte Hipparkhos, ble Harmodios drept av hans livvakt, og Aristogeiton ble arrestert, torturert og siden henrettet.
I henhold til Thukydid beordret Hippias grekerne om å legge ned deres seremonielle våpen og fikk dem deretter undersøkt og arresterte de som bar noen form for skjulte våpen. Dette ble senere benektet av Aristoteles, som hevdet at denne fortellingen var oppdiktet av den demokratiske regjeringen for å framstille hvilken undertrykkende tyrann Hippias var. Aristoteles nevner også at Aristogiton ble torturert for å oppgi navnene på andre deltakere i konspirasjonen. Rasende over at Hippias ikke hadde drept ham, oppga Aristogiton flere navn til Hippias i bytte for hans hånd som garanti. Da Hippias la sin hånd i Aristogitons, hånte Aristogiton ham for å gi sin hånd til sin brors morder. Ved dette trakk Hippias kniven og stakk ned Aristogiton i raseri.
Etter mordet ble Hippias en bitter, paranoid og grusom tyrann, og veltet noen få år senere i 510 f.Kr. av den spartanske kongen Kleomenes I. Dagens historikere har generelt tilskrevet tradisjonen om at også Hipparkhos skal ha vært en grusom tyrann til kulten Harmodios og Aristogeiton som ble etablert etter at tyranniet ble fjernet.
Peder Monrad

Liv

Peder Monrad ble cand. theol. i København i 1807, og deltok året etter i forsvaret av København. I de neste årene bodde han i Vinje, hvor lokalbefolkningen valgte ham til forlikskommissær i 1808. I 1810 vendte han tilbake til København for å søke prestekall, og levde av å gi undervisning. I 1814 giftet han seg med Severine Elisabeth Ambroe (1787–1848), datter av en parykkmaker i København. Etter at Danmark hadde avstått Norge til Sverige, vendte han tilbake til Norge, hvor han bodde hos presten Jakob Andreas Wille på Nøtterøy. Her ble sønnen Marcus Jacob Monrad født 19. januar 1816. Ble 4. mai 1816 utnevnt til sogneprest i Mo i Telemark, 6. juni 1822 utnevnt til prost i Øvre Telemark prosti, 26. mai 1825 utnevnt til sogneprest i Hitterdal, nå Heddal ved Notodden, 22. januar 1827 utnevnt til sogneprest i Søvde, nå Sauherad ved Nordagutu og på ny 29. januar 1828 til sogneprest i Heddal, 10. januar 1832 utnevnt til sogneprest i Holden, nå Holla ved Ulefoss og til slutt 10. november 1836 utnevnt til sogneprest i Moss.
Som prest var Peder Monrad opptatt av skolevesenet og måteholdssaken. Han ble innvalgt som opposisjonell til «bondestortinget» i 1833, hvor han gjorde seg gjeldende som medlem av lagtinget og formann i trykningskomitéen.
Toftestallen

Toftestallen er en halvøy på vestkysten av Toftøyna i Øygarden kommune, som på 1980-tallet var åsted for to testanlegg for bølgekraftdemonstrasjon i Norge. I dag ligger kraftverkene i ruiner. Fra Toftestallen er det åpent hav vestover i en sektor på ca 40°.
Patrick McDonnell

Tidlig liv

McDonnell ble født i Edison i New Jersey av en irsk far og italiensk mor. Etter uteksaminert fra Edison High School i 1974, begynte McDonnell på School of Visual Arts fordi han fikk stipend. Han ble ferdig i 1978.

Karriere

McDonnell begynte karrieren som en magasinillustratør. Han inkluderte ofte en hund i bakgrunnen på illustrasjonene sine. Når han flyttet til Hoboken i New Jersey møtte han en gruppe underground tegneserieskapere som Peter Bagge og Kazimieras Prapuolenis (Kaz). Noen av McDonnells tidligere tegninger er visst i The Village Voice, og som Jerseyana i New Jersey Monthly.
En bok om hans liv og verk, «Mutts: The Comic Art of Patrick McDonnell» ble utgitt i 2003 av Abrams Publishing.  
McDonnell er forbundet med mange dyr og miljøorganisasjoner. Hans tegneseriekarakterer har blitt listet opp av  United States Marines (Toys for Tots plakati 2006), The American Library Associtation ('Read!' plakat i 2007) og av The HSUS (frimerke). 
I 2009 samarbeidet McDonnell med forfatter Eckhart Tolle for ål lage Guardians of Being, en filosofisk bok om naturen.
I 2011 ble McDonnells barnebok Me...Jane utgitt. Boken handler om Jane Goodall sin oppvekst og hennes oppvåkning og nysgjerrighet rundt livet og dyren. Boken fikk utmerkelsen Caldecott Honor i 2012.

Personlig liv

McDonnell har vært en vegetarianer i over 20 år. McDonnel er og et medlem av Board of Directors of The Humane Society of the United States, The Fund for Animals og The Charles M. Schulz Museum.
McDonnell and hans kone Karen bor i New Jersey med hunden Amelie, katten Not Ootie. Jack Russell, Earl so var en inspirasjon og følgesenn for tegneseriestripen Mutts av samme navn døde november 2007 etter å ha levd med Patrick i over 18 år.